કાંકરિયા વિસ્તારમાં રહેતા સખાભાઈ સોમાભાઈ વાઘેલા અમદાવાદ ડિવિઝનમાં સિનિયર ડેપો ઓફિસર તરીકે ફરજ બજાવતા હતા. તેઓ સેવાનિવૃત્ત થયા તેના ૧૦ દિવસમાં તેમના બેંક ખાતામાંથી એટીએમ થકી રૂ. ૩.૫ લાખ ઉપડી ગયા હતા. આ તમામ ટ્રાન્ઝેક્શન દિલ્હીના જુદા જુદા એટીએમમાંથી કરવામાં આવ્યા હતા. સખાભાઈનું કહેવું છે કે, તેઓ ક્યારેય દિલ્હી ગયા નથી અને તેમનું કોઈ સંબંધી પણ દિલ્હીમાં રહેતું નથી. તેમણે કોઈને બેંકની વિગતો અથવા ડેબિટકાર્ડની વિગતો પણ આપી નથી. છતાં તેમના એકાઉન્ટમાંથી સાડા ત્રણ લાખ જાણ બહાર ઉપડી ગયા હતાં.